Bruce Lee
Bruce Lee (oikealta nimeltään "Lee Jun Fan", , 27. marraskuuta 1940 San Francisco, Yhdysvallat – 20. heinäkuuta 1973 Brittiläinen Hongkong) oli yhdysvaltalais-kiinalainen itämaisten taistelulajien taitaja ja kung-fu-elokuvanäyttelijä. Leetä pidetään yleisesti yhtenä suurimmista itämaisten taisteluelokuvien vaikuttaneista tähdistä. Hän opiskeli kung-fun Wing Chun -tyyliä ja loi myöhemmin oman kung-fu tyylinsä Jun Fan kung-fun eli Jeet Kune Don.
Chuck Berry
Charles Edward Anderson ”Chuck” Berry (18. lokakuuta 1926 Saint Louis, Missouri – 18. maaliskuuta 2017) oli yhdysvaltalainen kitaristi, laulaja ja lauluntekijä. Berry oli rock and roll -musiikin tärkeimpiä kehittäjiä suosionsa huipulla vuosina 1955–1958, ja hän on kirjoittanut monta klassikoksi noussutta laulua, kuten ”Johnny B. Goode”. "Rolling Stone" -lehti sijoitti hänet vuonna 2004 viidenneksi kaikkien aikojen artistien listallaan. Berry konsertoi aina vuoteen 2014 asti.